30/04/2018 | Administración LocalMunicipal
Teo
Anuncio de convocatoria dunha praza de técnico/a de turismo

Anuncio Por resolución da Alcaldía de data 26 de abril de 2018 (Res.365/18) convocouse o proceso selectivo e aprobáronse as bases que rexerán a convocatoria para a provisión, polo sistema de concurso – oposición, dun/ dunha técnico/a de turismo para o Concello de Teo, que se transcriben a continuación: BASES QUE REXERÁN A CONVOCATORIA PARA A PROVISIÓN, POLO SISTEMA DE CONCURSO - OPOSICIÓN, DUN/DUNHA TECNICO DE TURISMO PARA O CONCELLO DE TEO. Primeira.- Obxecto da convocatoria. O obxecto da presente convocatoria é a contratación laboral temporal, mediante o sistema de concurso-oposición, dun/dunha técnico de turismo para o Concello de Teo. Parte da contratación está subvencionada, cunha contía de 18.296,80€, pola Deputación Provincial de A Coruña, a través do Programa de subvencións dirixido aos concellos e agrupacións de concellos da provincia de A Coruña de menos de 50.000 habitantes para financiar o gasto de persoal das oficinas de turismo durante o exercicio 2018, publicada no BOP nº 235 do 13 de decembro de 2017. O contrato se efectuará a tempo completo, terá unha duración de oito meses, e a modalidade será a dun contrato temporal eventual por circunstancias da produción (mod.402). A persoa seleccionada incorporarase na área de Turismo, dependente da Concellaría de Turismo, Transporte, Comercio e Emprego do Concello. Segunda.- Requisitos dos/as aspirantes. Para participar no presente concurso-oposición os/as aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, de 12 de abril, do Estatuto Básico do Empregado Público (EBEP), para os nacionais doutros Estados. Así, segundo o artigo citado: - Os nacionais dos Estados membros da Unión Europea poderán acceder, como persoal funcionario en igualdade de condicións que os españois ós empregos públicos, con excepción de aqueles que directa ou indirectamente impliquen unha participación no exercicio do poder público ou nas funcións que teñen por obxecto a salvagarda dos intereses do Estado ou das Administracións Públicas (art.57.1) - As previsións do apartado anterior serán de aplicación, calquera que sexa a súa nacionalidade, ao cónxuxe dos españois e dos nacionais doutros Estados membros da Unión Europea, sempre que non estean separados de dereito e ós seus descendentes e ós do seu cónxuxe sempre que non estean separados de dereito, sexan menores de vinte e un anos ou maiores de dita idade dependentes. - O acceso o emprego público como persoal funcionario, estenderase igualmente ás persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores, nos termos establecidos no apartado 1 deste artigo. - Os estranxeiros ós que se refiren os apartados anteriores, así como os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Posuír a capacidade funcional para o desempeño das tarefas. c) Ter cumpridos os 16 anos de idade e non exceder, no seu caso, da idade máxima de xubilación forzosa. d) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para exercer funcións similares ás que desempeñaban no caso de persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. e) Posuír, como mínimo, o carné de conducir tipo B1. f) Atendendo ao establecido no apartado 3 das bases específicas da convocatoria do Programa DP0029/2018, as persoas a contratar deberán estar en posesión dalgún dos seguintes títulos: 1.- Técnico superior en Guía, Información e Asistencia Turística ou equivalente.2.- Técnico en Empresas e Actividades Turísticas ou equivalente.3.- Grao ou diplomado en Turismo ou equivalente homologado.4.- Grao ou licenciatura en Historia da Arte.5.- Grao ou licenciatura en Humanidades.6.- Grao ou licenciatura en Xeografía e Ordenación do Territorio.7.- Grao ou licenciatura en Historia. g) Estar en posesión do CELGA 4 ou dun título equivalente ou superior. Se a persoa proposta para a contratación non cumpre este requisito, terá que superar unha proba oral e escrita de coñecemento do nivel de Galego esixido. Terceira.- Presentación de solicitudes. O Concello de Teo procederá á publicación do anuncio da convocatoria da contratación na páxina Web do Concello: www.teo. gal, no taboleiro de anuncios e no BOP. As e os aspirantes interesados no posto de traballo terán que presentar unha instancia (Anexo II), dirixida ao sr. alcalde, dentro do prazo de dez días naturais (a contar dende o seguinte ao da publicación do anuncio de convocatoria no BOP), no Rexistro Xeral do Concello de Teo, en horario de atención ao público de 9:00 a 14:00 horas ou por calquera das formas previstas no artigo 16.4 da Lei 39/2015, do 1 de outubro, do procedemento administrativo común das Administracións Públicas. Neste caso, os/as aspirantes deberán comunicarlle ao Concello a remisión da solicitude mediante fax (981809401) ou mail (alcaldia@teo. gal), durante o mesmo prazo que o de presentación de instancias. Na instancia farase constar que reúnen todos e cada un dos requisitos esixidos nestas bases e a acompañará da seguinte documentación: - Documento de identidade (DNI, NIE, Pasaporte). - Documentación esixida na base segunda. - Declaración xurada, acreditativa de non padecer enfermidade ou minusvalía que impida exerce-la función propia a desenvolver (Anexo III). - Carné de conducir tipo B. - Méritos: En ningún caso serán valorados aqueles méritos que non fosen alegados no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. Cuarta.- Admisión de aspirantes. Rematado o prazo de presentación de instancias, se ditará resolución no prazo máximo de cinco días naturais declarando aprobada a listaxe provisional de admitidos/as e excluídos/as con indicación, se é o caso, das causas de exclusión. Esta resolución publicarase no taboleiro de edictos e na web do Concello de Teo (www.teo. gal) e será determinante para os efectos de posibles impugnacións e recursos, de conformidade co previsto na lei. Os/as aspirantes excluídos/as dispoñen dun prazo de tres días seguintes á publicación da antedita resolución, para presentar as reclamacións oportunas ou emendas de defectos. Posteriormente, se declarará aprobada a lista definitiva de admitidos/as e excluídos/as que se publicará no taboleiro de edictos e na web do Concello de Teo. Na resolución indicarase tamén cal será a data, lugar e hora na que se reunirá o Tribunal para levar a cabo a valoración de méritos. De non existir aspirantes excluídos/as, se elevará a definitiva a listaxe provisional na mesma resolución da aprobación. Coa publicación na web e no taboleiro de anuncios da puntuación dos méritos dos participantes, se indicará a data, lugar e hora na que se realizará a proba escrita. Quinta.- Tribunal. a) O Tribunal estará composto polos seguintes membros: Presidente: Diego Viña Feás. Axente de emprego e de desenvolvemento local do Concello. Suplente: María Consuelo Cajide Labandeira. Psicóloga do Concello. Vogal: Pablo Nicolás Sanmartín López. Auxiliar técnico de arquivo do Concello. Suplente: Angeles Ana Wert Dior. Arquitecto do Concello. Secretaria-vogal: A secretaria xeral do Concello ou persoa que a substitúa Suplente: D.ª Mónica I. Lado Varela. Interventora municipal. b) O Tribunal poderá solicitar axuda de técnicos ou asesores cando o considere axeitado. c) O Tribunal resolverá todas as dúbidas que xurdan en aplicación das presentes normas así como nos casos non previstos polas mesmas. d) O Tribunal non poderá aprobar nin declarar que superaron as probas un número superior de aspirantes ao de postos de traballo convocados, aínda que co resto de solicitantes non seleccionados se establecerá unha orde para cubrir as posibles vacantes que puideran producirse, en función das puntuacións obtidas. e) O alcalde, vista a proposta do Tribunal, procederá á adopción do decreto correspondente que resolverá a contratación. Sexta.- Proceso de selección A selección realizarase de conformidade co previsto nas presentes bases cos candidatos que presentasen solicitude en prazo e resultasen admitidos. O proceso de selección desenvolverase en dúas fases: - Fase de concurso – 10 puntos Na fase de concurso serán valorados polo Tribunal os méritos achegados polos/as aspirantes, aplicando a valoración que se recolle no anexo I destas bases. Ditos méritos terán que aportarse no momento de presentación de instancias, mediante orixinais ou copias dos títulos, contratos de traballo e/ou certificados correspondentes. - Fase de oposición – 15 puntos A fase de oposición consistirá nunha proba escrita, que será determinada pola Tribunal. Constará dun cuestionario de 60 preguntas tipo test. Mediante esta proba se avaliarán os coñecementos que ten a/o candidata/o sobre a materia obxecto desta convocatoria. A proba escrita terá unha duración máxima de 1 hora e será valorada con 15 puntos, a razón de 0,25 puntos por resposta correcta. As respostas erróneas descontarán 0,10 puntos. O Tribunal procederá a cualificación dos aspirantes, axustándose ao establecido nas presentes bases, procedendo á publicación no taboleiro de anuncios do Concello da relación de aspirantes presentados/as coa puntuación obtida, elevando ao alcalde a correspondente proposta de contratación a favor do/a candidato/a que obtivera a maior puntuación total. Establecerase unha lista, por orde de puntuación, para a posible substitución da persoa seleccionada. Se o candidato/a inicialmente proposto renunciase á contratación ou non puidese acreditar os requisitos necesarios, a contratación realizarase coa persoa que acadase a seguinte maior puntuación e así sucesivamente. Se durante o tempo de vixencia do contrato a persoa seleccionada decide rescindir o mesmo, a contratación, polos meses restantes, realizarase coa persoa que acadase a seguinte maior puntuación e así sucesivamente. Sétima.- Duración do contrato. O contrato terá unha duración de oito meses dende a data de formalización. Oitava.- Incidencias. O Tribunal resolverá as dúbidas que se presenten e adoptará os acordos necesarios para o bo funcionamento do concurso–oposición en todo o non previsto nestas Bases. Novena.- Formalización do contrato. Co obxecto de subscribir o correspondente contrato laboral, o/a aspirante proposto/a disporá dun prazo de tres días naturais, contados desde o día seguinte ao da publicación no taboleiro de anuncios da proposta de contratación, para achegar a seguinte documentación actualizada: a) Declaración xurada de non padecer enfermidade nin estar afectado por limitación física ou psíquica que impida o desempeño das funcións propias do posto de traballo para as que resultou seleccionado/a. b) Declaración expresa de non estar incurso en causa de incompatibilidade ou de incapacidade conforme á normativa vixente. c) Declaración de non estar separado, mediante expediente disciplinario, do servizo de calquera das Administracións Públicas nin atoparse inhabilitado para o exercicio e desempeño das funcións públicas. d) Copia cotexada de toda a documentación que presentou xunto coa solicitude de participación no proceso selectivo: Titulación académica, Celga 4, DNI (NIE ou pasaporte), carné de conducir, e a xustificativa dos méritos alegados para a fase de concurso. Unha vez presentada a documentación referida procederase á formalización do contrato. Se dentro do prazo indicado (agás nos casos de forza maior, debidamente motivados e que deberán ser apreciados e estimados, potestativamente, pola Alcaldía), o/a aspirante seleccionado/a non presentara a documentación requirida, ou da mesma se deducira que non reuniría os requisitos esixidos, non poderá ser contratado, e quedarán anuladas todas as súas actuacións, sen prexuízo das responsabilidades en que puidera incorrer por falsidade; debendo propoñerse, por parte da Alcaldía, a contratación do/a aspirante que ocupe o primeiro lugar (por orde de puntuación) na relación complementaria de aspirantes que tiveran superado o proceso selectivo e non fora inicialmente seleccionado. Décima.-Dereito supletorio. No non previsto nestas bases estarase ao disposto na lexislación laboral vixente que resulte de aplicación e, especialmente, ao disposto no Real Decreto 2720/1998, do 18 de decembro e demais lexislación concordante en materia laboral. Undécima.- Norma final. A presente convocatoria, as súas bases e todos os actos administrativos que da mesma se deriven e das actuacións do Tribunal, poderanse impugnar no caso e na forma dispostos na Lei 39/2015, do 1 de outubro, do procedemento administrativo común das administracións públicas. Teo 26 de abril de 2018 O alcalde Rafael C. SistoEdreira ANEXO I Baremo de méritos para valorar o concurso 1) Por coñecemento dun idioma oficial, distinto do castelán e do galego, recoñecido pola EOI: ata un máximo de 2,25 puntos, que se recoñecerán da seguinte forma: (só se valorará un título ou certificado por idioma, o de maior puntuación debidamente acreditado) a. Por cada curso de nivel medio B1 ou equivalente: 0,50 puntos b. Por cada curso de nivel avanzado B2 ou equivalente: 0,75 puntos 2) Cursos relacionados coas tarefas a desenvolver: ata un máximo de 3 puntos, que se recoñecerán da seguinte forma: a. Máster ou Postgrao (relacionado co sector turístico): 1,5 puntos. b. Curso de 100 ou máis horas: 0,50 puntos. c. Curso de 50 a 99 horas: 0,35 puntos. d. Curso de 20 a 49 horas: 0,20 puntos. e. Curso de 1 a 19 horas: 0,10 puntos. A formación deberá acreditarse mediante títulos orixinais ou copias dos mesmos, expedidos pola administración pública ou por calquera outra entidade sempre que estean homologados por unha administración pública, autonómica ou estatal, homologación que deberá estar vixente no momento da presentación da instancia ou solicitude de participación no proceso selectivo.3) Coñecementos de informática: ata un máximo de 0,75 puntos, que se recoñecerán da seguinte forma: a. Por cada curso de 15 a 20 horas de duración:0,10 puntos b. Por cada curso de 21 a 30 horas de duración:0,20 puntos c. Por cada curso de 31 a 40 horas de duración:0,30 puntos d. Por cada curso de mais de 41 horas de duración: 0,50 puntos.4) Experiencia laboral: ata un máximo de 4,00 puntos que se valorarán da seguinte forma: a) Por servizos prestados nunha oficina de información turística local: 0,2 puntos por mes completo traballado. b) Por servizos prestados nunha oficina de información turística provincial ou autonómica: 0,1 puntos por mes completo traballado. A experiencia profesional deberá xustificarse mediante contratos de traballo e vida laboral, expedida pola Seguridade Social, acreditando sempre a categoría profesional desempeñada, non computándose os períodos inferiores a un mes. ANEXO II MODELO DE INSTANCIA D./Dna ………………………………………………., con documento de identidade número …………. e domicilio a efectos de notificación e comunicación en……………………………………….… CP ……………. Localidade…………….………………. teléfono.……………. e correo electrónico. EXPOÑO: 1º.- Que desexo participar no proceso selectivo convocado para cubrir a praza de Técnico/a de Turismo para o Concello de Teo, mediante contrato de traballo temporal eventual, a tempo completo, convocado polo Concello de Teo, a través dun anuncio no BOP nº. e data. 2º.- Que reúno todos os requisitos esixidos nas bases da convocatoria, que declaro coñecer.3º.- Que achego a seguinte documentación, sumando a totalidade da miña solicitude un total de …. páxinas.  Fotocopia do documento de identidade. (DNI, NIE, Pasaporte)  Documentación esixida na base segunda.  Declaración xurada, acreditativa de non padecer enfermidade ou minusvalía que impida exerce-la función propia a desenvolver. (Anexo III)  Carné de conducir tipo B  Celga IV, ou título equivalenteou superior 4º.- Que a documentación que achego xunto con esta solicitude é copia fiel da orixinal, que presentarei no Concello de Teo no momento en que, no seu caso, me sexa requirida ao efecto. Polo exposto, SOLICITO: Que se teña por presentada esta solicitude e se admita para tomar parte no proceso selectivo convocado para cubrir a citada praza. Lugar e data Asdo.: SR. ALCALDE-PRESIDENTE DO CONCELLO DE TEO (A CORUÑA) RELACIÓN DE MÉRITOS BAREMABLES (Recollidos no Anexo I) Experiencia laboral Formación ANEXO III MODELO DE DECLARACIÓN XURADA D./D.ª …….……………………………………………………. con DNI nº ………………., teléfono ………………………., e domicilio a efectos de notificación en ………………………………………………………………………………………… DECLARO BAIXO XURAMENTO Que non padezo enfermidade ou minusvalía que impida exercer a función propia dun/ha Técnico/a de Turismo. Teo, ……… de. de 2018 Asdo. ………………………… ANEXO IV TEMARIO 1.- O Concello de Teo: Historia 2.- O Concello de Teo: Ámbito xeográfico 3.- O Concello de Teo: Patrimonio inmaterial, festas, tradicións e gastronomía.4.- O Concello de Teo: Patrimonio histórico, artístico, natural e cultural. BIC´s 5.- O Concello de Teo: Oferta hostaleira. Aloxamento e restauración.6.- A Comarca de Compostela: Principais atractivos turísticos.7.- Normativa sobre a clasificación e ordenación de establecementos hostaleiros na CCAA de Galicia.8.- A Comunidade Autónoma de Galicia: Principais destinos e produtos turísticos.9.- Gastronomía galega: evolución e tendencias actuais. Tradicións culinarias. Principais produtos e elaboracións por zonas.10.- Creación e desenvolvemento de produtos turísticos locais. Os diferentes tipos de produtos turísticos locais. Públicos obxectivos para este tipo de produtos. Definición e desenvolvemento de produtos turísticos locais. Ciclo de vida dun produto turístico. Viabilidade de produtos turísticos.11.- A información turística. Planificación e xestión dunha oficina de información turística. A difusión da información. Xestión dunha web de información turística. A información turística nas redes sociais.12.- O turismo e a súa incidencia no desenvolvemento socieconómico do territorio.13.- Programación de itinerarios turísticos. Identificación e análise comparativa das fontes de información turística máis relevantes para a confección de itinerarios.14.- Planificación e organización de eventose espectáculos para a promoción turística. Adaptación aos distintos colectivos.15.- A Lei 7 de 2011 de turismo de Galicia. Teo, 27 de abril de 2018 O alcalde, Rafael c. Sisto Edreira